রাজধানীসহ দেশের বিভিন্ন স্থানে মৃদু ভূমিকম্প অনুভূত হয়েছে। বুধবার সকাল ১০টা ৫০ মিনিটের দিকে এই ভূকম্পন অনুভূত হয়। রিখটার স্কেলে ৫.৪ মাত্রার এই ভূমিকম্পের উৎপত্তিস্থল ছিল ভারতের আসামে। কয়েক সেকেন্ড স্থায়ী এই ভূমিকম্পের সময় রাজধানীতে সব ভবন দুলতে থাকে। আতঙ্কিত লোকজন বিল্ডিং থেকে রাস্তায় নেমে আসে। সবার চোখেমুখে ছিল আতঙ্কের ছাপ। আবার অনেকে ভবন থেকে বের হতে না পেরে ভেতরেই আশ্রয় নেন।